Pokémon itu apa sih? Jelaskan dalam bahasa jawa ya

Pokémon ya iku salah sijining médhia franchise kang diduweni déning perusahaan video game Nintendo lan diciptakaken déning Satoshi Tajiri ing 1995. Asliné Pokémon iku dolanan video game kang identik karo konsol Game Boy. Pokémon iku video game paling sukses kaloro ing donya sawisé serial Mario kang diciptakaken déning Nintendo. Sauntara yèn dibandhingake karo kang liyané, Pokémon minangka franchise serial paling laris katelu ing donya sawisé James Bond (karya Ian Fleming) lan Transformers (karya Hasbro), kang isih terus lumaku lan di-update sairing lumakune jaman. Pokémon franchise dhéwé muncul sajeroning warna-warna rupa, ya iku anime, manga, trading cards, buku, mainan, lan isih akèh liyané. Media franchise iki ngrayakake ulang tahune kang ka sepuluh ing tanggal 27 Fèbruari 2006. Lan ing 23 April 2008, omzet penjualan video game Pokémon wis ngancik 180 juta kopi, ngluwihi asil adole video game Transformers.

Jeneng Pokémon iku jeneng romanisasi saka jeneng Jepang "Pocket Monsters" (Poketto Monsuta). Panyebutan "Pokémon" wis ngarujuk ing 493 spésies fiksi kang muncul ing kabèh seri Pokémon. Kaya tembung deer lan sheep, panyebutan tembung singular lan plural Pokémon ing basa Inggris ora ana bedane. Tembung Pokémon ing basa Inggris bisa tegesé siji Pokémon baé utawa punjul siji.